《谒谢南海神登浴日亭》
明代·李需光

浪戢潮平海效灵，清森祠宇镇南溟。五更日涌摇金碧，三岛烟消列翠屏。

浩浩洪恩覃澥渤，洋洋禋祀享明庭。一尊寄傲沧波里，浴日亭寒酒未醒。

作者简介：李需光，字体孚。顺德人。明穆宗隆庆元年（一五六七）举人，官御史。事见清道光《广东通志》卷七五、清乾隆《顺德县志》卷一〇。